recursal/SuperWikiNEXT-32B huggingface dataset:
**بابا فخر الدین** (قمر امینی): نام بابا فخر الدین، لیکن ادبی دائرہ میں قمر امینی کے نام سے مشہور ہیں۔ ریاست آندھرا پردیش، ضلع چتور کے شہر گرمکنڈہ میں پیدائش ہوئی۔ خاص طور پر شعرا کرام کی برادری میں مشاعروں کے انعقاد میں معاونت کے لیے جانی پہچانی شخصیت قمر امینی صاحب ہیں۔ بطور شاعر بھی پہچانے جاتے ہیں۔
جب کبھی اردو زبان کی خدمت کی بات آتی ہے یا پھر مشاعروں اور ادبی محفلوں کا تذکرہ ہوتا ہے تو قمر امینی صاحب کو ضرور یاد کیا جاتا ہے۔ ادب اور سخن میں دلچسپی، کتب کا مطالعہ، مذہبی اجلاس میں شرکت، صوم و صلوٰة کی پابندی یہ ان کے مشاغل ہیں۔

بچپن اور تعلیم
--------------

والد محمد سلیمان صاحب، والدہ، رحمت بی بی رحمت۔ اولاد 3، 2 فرزندان اور ایک دختر۔ مدنپلی میں مقیم۔
ابتدائی تعلیم گرمکنڈہ میں ہوئی اور ٹیچر ٹرائننگ کورس شہر چینائی میں ہوا۔

پیشہ ورانہ سفر
--------------

* بطور اردو اتالیق 1955 سے 1978 تک
* بطور ہندی پنڈت 1978 سے 1995 تک

ادبی سفر
--------

1962 سے 1991 تک شہر کڈپہ کے آستانہ مخدوم اللہ میں مشاعروں کے انعقاد میں مکمل تعاون۔
گرمکنڈہ میں سالانہ مشاعروں کے انعقاد میں تعاون۔ مولیٰ کا پہاڑ کلچرلہ، سالانہ مشاعروں کا انعقاد 6991 سے 5002 تک۔ مدنپلی میں بھی مشاعروں کے انعقاد میں تعاون۔
کڈپہ 002 سالہ تقاریب میں شرکت بحیثیت منتظم۔
سماجی خدمات بھی کافی کی، جب کبھی ضرورت پڑے عوام کی خدمت میں شریک ہونے آجاتے۔

تصانیف
------

* طوافِ غزل (مجموعہ غزلیات) 1978
* نعت کی انجمن2002 میں۔
* کشکول قلب و نظر 2006،
* زیر ترتیب ارتکازِ افکار، کشکول رحمت، سلگتے آنسو۔

اعزازات
-------

* انجمن ترقی اردو مدنپلی کی جانب سے انیس الشعراءکا خطاب
* انجمن ترقی اردو مشاعرہ گرمکنڈہ کی جانب سے نقیب الشعراءکا خطاب

ابلاغ میں
---------

* دوردرشن مشاعرے، ای ٹی وی اردو مشاعرے
**تبت میں یورپی سیاح** بہت کم تعداد میں آئے ہیں کیونکہ سلسلہ کوہ ہمالیہ کی گہری وادی میں ہونے کی وجہ سے تبت کا سفر کرنا انتہائی دشوار کام تھا مزید یہ کہ مغربی آبادی کو اس وادی میں آنا سخت منع تھا۔ تبت، چین، بھوٹان، آسام اور شمالی بھارت کی سلطنتوں اور ان کی داخلی سیاست نے تبت میں یورپی سیاحوں اور تاجروں کا آنا دشوار کر دیاتھا۔ اسی وجہ سے 20ویں صدی تک تبت یورپیوں کے لیے ایک راز تھا۔

تاریخ
-----

 1667ء میں
تبتی سطح مرتفع کی جنوبی پٹی اور ہمالیہ۔
### 12ویں تا 16ویں صدی

تبت کا ذکر کرنے والے ابتدائی یورپین میں بنيامين التطيلی ہیں جنھوں نے 1160ء میں سرقسطہ، تاج آراگون سے اپنا سفر شروع کیا اور 1173ء میں مملکت ناوار میں قدم رکھا۔ ربی بنیامین کہتے ہیں کہ تبت ‎مشک (خوشبو) کی سرزمین ہے اور سمرقند سے چار دن کی مسافت پر ہے۔و1و 100 سال سے کم عرصے کے بعد ہی 1253ء میں لوئی نہم شاہ فرانس نے قراقرم شہر کے بادشاہ منجو خان کی جانب اپنا سفیر بھیجا۔و2و سفیر ولیم آف روبروک کا کہنا ہے کہ تمام دنیا کے لوگ تبتیوں کو گری ہوئی نگاہ سے دیکھتے ہیں کیونکہ وہ اپنے والدین کی کھوپڑی میں شراب پیتے ہیں۔ ولیم ہی وہ پہلا شخص ہے جس نے تبتی لاما کے لباس کو مفصل بیان کیا ہے۔و3و
تاریخی طور پر پہلا یورپی شخص جس نے تبت کا سفر کیا وہ اڈورک تھا جو 1325ء میں تبت سے ہو کر گذرا تھا۔و4و

### 17ویں صدی

جولائی یا اگست 1624ء میں یسوعی مشن والوں کا تبت کا سفر کیا۔ اس مشن میں انٹونیو دی اندرانے اور مینویل ماکرویس تھے۔ انھوں اپنا آٹھ ماہ کر مشتمل سفر بھارت کے شہر آگرہ سے شروع کیا۔ انھوں نے نورالدین جہانگیر کے دربار میں حاضری دی اور دہلی کا رخ کیا۔ ان کو شاہی تحفظ حاصل تھا۔ دہلی میں انھوں نے خود کو ہندو تیرتھ یاتری بتایا اور ایک قافلہ کے ہمراہ ہو گئے۔ دریائے گنگا کے ہمراہ وہ سری نگر اور پحر مملکت گڑھوال پہنچے۔ جولائی 1624ء میں ان کا قافلہ بدریناتھ پہنچا۔وہاں انھوں نے قافلہ کو الوداع کہ کر اپنا سفر شروع کیا اور مانا پہنچے۔اس کے بعد تبت کی سرحد شروع ہوتی ہے۔ ان دونوں کا بادشاہ اور مہارانی نے اچھے سے استقبال کیا کیونکہ وہ پہلے یورپی جنھوں نے تبت کا سفر کیا تھا۔1625ء میں دونوں نے بادشاہ کے تعاون سے ساپارنگ کا سفر شروع کیا۔و6و
1627ء میں پرتگیزی سیاحوں نے بھارت سے تبت کا سفر کیا اور 1628ءمیں شینگاتسے میں ان کا زوردار استقبال ہوا۔و7و 1661ء میں دو عیسائیوں نے لہاسا ہوتے ہوئے بیجنگ سے آگرہ کا سفر کیا۔ ان کے پاس شاہی پاسپورٹ تھا۔و10و

حوالہ جات
---------
ہوٹل میٹروپول میں 1911ء کی سولوے کانفرنس کی تصویر ہرزن، دائیں سے چھٹا، کھڑے ہوئے۔ 
دستخط
**ایڈورڈ ہرزن** ( فلورنس ، 1877–1936) روسی نژاد بیلجیئم کے کیمیا دان تھے جنھوں نے بیسویں صدی کے دوران علم کیمیا اور طبیعیات کی ترقی میں اہم کردار ادا کیا۔ اس نے صنعت کار ارنسٹ سولوے کے ساتھ تعاون کرتے ہوئے، پہلی، دوسری، چوتھی، پانچویں، چھٹی اور ساتویں سولوے کانفرنسوں میں شرکت کی۔

سوانح حیات
----------

ہرزن ایک ممتاز روسی عوامی شخصیت الیگزینڈر ہرزن کا پوتا تھا۔  سنہ 1902ء میں اس نے سطح کے تنائو پر ایک مقالہ شائع کیا۔  سنہ 1921ء میں وہ بیلجئم کے ممتاز سائنسی ادارے، ہاتیس۔ اتیودس l'Institut des Hautes-Études میں طبیعیاتی کیمیائی علوم کے ڈویژن کے ڈائریکٹر بن گئے۔ 

سنہ 1924ء میں اس نے ماہر طبیعیات ہینڈرک لورینٹز کے ساتھ مل کر ، پیرس اکیڈمی آف سائنسز کے لیے ایک نوٹ جس کا عنوان 'ارنسٹ سالوے کے بعد کمیت اور توانائی پر رپورٹ' تھا، شائع کیا۔  اسی سال اس نے مشہور کتاب آئن اسٹائن کی اضافیت (*La Relativité d'Einstein)* لکھی، جسے ایڈیشنز آف نیو لائبریری آف لوزان نے شائع کیا۔[ *حوالہ درکار* ]

حوالہ جات
---------

1. ↑  Annamaria Laserra (2010)۔ Album Belgique - Google Livres۔ ISBN 9789052016351۔ اخذ شدہ بتاریخ 07 جنوری 2013
2. ↑  Людмила Клот. (2012-05-04)۔ "Наташа Узер-Герцен: "Среди потомков Герцена – инженеры, архитекторы, врачи""۔ Русский век. Портал для российских соотечественников۔ 04 نومبر 2013 میں اصل سے آرکائیو شدہ۔ اخذ شدہ بتاریخ 01 نومبر 2012
3. ↑  Ирена Желвакова. (2012)۔ "Осколки былого"۔ Наше Наследие, №101, 2012 г.۔ اخذ شدہ بتاریخ 04 نومبر 2012
4. 1 2 3  Édouard Herzen (1902)۔ Sur les tensions superficielles des mélanges de liquides normaux, par ... - Édouard Herzen - Google Boeken۔ اخذ شدہ بتاریخ 07 جنوری 2013
ایک آزادرستہ (freeway)، کئی رویات اور کثیر آمدورفت کے ساتھ
**آمدرفت** (**آمد و رفت**) یا **ٹریفک** (traffic) سڑکوں پر محرکی گاڑیوں، غیر محرکی گاڑیوں اور پیدل چلنے والوں کا گذر یا سیلان ہے۔ اجناس کے تجارتی نقل و حمل اور مبادلے کو بھی آمدرفت کہاجاتا ہے۔ اِس سے لوگوں یا مسافروں کی نقل و حرکت بھی مُراد ہو سکتی ہے۔

سڑکوں پر آمدرفت میں پیدل چلنے والے، جانور، گاڑیاں، گلی سیار (streetcar) اور دوسری سواریاں (conveyances) شامل ہوتی ہیں، آمدرفتی قوانین وہ قوانین ہیں جو آمد و رفت کی تضبیط کرتے اور گاڑیوں کو باقاعدہ بناتے ہیں، جبکہ **سڑک کے اُصول** وُہ قوانین اور غیر رسمی اُصول ہیں جو آمدورفت کے منظّم اور مناسب بہاؤ کو سہل بنانے کے لیے وقتاً فوقتاً تخلیق پاتے ہیں۔

منظم آمدرفت میں عموماً خوب قائم شدہ اوّلیات (priorities)، رویات (lanes)، شارع عام (right-of-way) اور چوراہوں (intersections) پر آمدرفتی تحکّم (traffic control) ہوتے ہیں۔

آمدرفت کی تنظیم رسمی طور پر کئی عملداریوں (jurisdictions) میں کی جاتی ہے، جیسے نشان زدہ رویات، توصلات (junctions)، درتبادلات (interchanges)، چوارہے (intersections)، آمدرفتی اِشارے یا علامات وغیرہ۔ آمدرفت کی جماعت بندی اکثر اوقات قسم کے لحاظ سے کی جاتی ہے : وزنی موٹر گاڑیاں (مثلاً کار، ٹرک وغیرہ)؛ دوسری گاڑیاں (مثلاً سائیکل، محرکاب (moped) وغیرہ) اور پیدل چلنے والے۔

نیز دیکھیے
----------

* ہوائی آمدرفتی تحکم (air traffic control)
* سمندرپار آمدرفتی راستے (cross sea traffic ways)
* شارع آمدرفتی سلامتی (road traffic safety)
* سڑک سلامتی (road safety)
* شارعی نقل و حمل (road transport)
* نقل و حمل (transport)
* نقحملی پیش گوئی (transportation forecasting)
* حبالہ آمدرفت (web traffic)

|  |  |
| --- | --- |
|  | ویکی ذخائر پر **آمدرفت** سے متعلق سمعی و بصری مواد ملاحظہ کریں۔ |
اہل قلم اتباعِ تابعین میں اسد بن موسیٰ کا نام کافی ممتاز ہے، ان کی مُرتِّبَہ مسندِ حدیث کی قدیم ترین تصانیف میں شمار کی جاتی ہے،ان کا تعلق خاندانِ بنی امیہ سے تھا،عہدِ بنی امیہ اپنے حُکام وعُمال کی بد عنوانیوں اورکجرویوں کے باعث بہت بدنام ہے؛ لیکن یہ بھی حقیقت ہے کہ اسلامی علوم وفنون کی اس عہد میں بہت ترقی ہوئی ہے،خاص طور سے حدیث کی اشاعت و تدوین کے اعتبار سے یہ زمانہ بہت نمایاں اورممتاز ہے۔

### نام ونسب

نام اسد اور والد کا اسم ِ گرامی موسیٰ تھا، جو مشہور خلیفہ ولید بن عبد الملک کے پوتے تھے ،پورا سلسلۂ نسب یہ ہے، اسد بن موسیٰ بن ابراہیم بن الخلیفہ ولید بن عبد الملک بن مروان بن الحکم الاموی حدیث میں غیر معمولی زرف نگاہی کی وجہ سے اسد السنہ کے لقب سے مشہور ہوئے۔

### ولادت اوروطن

ان کی پیدائش 132ھ میں بمقام مصر عین اس پر آشوب وقت میں ہوئی جب دریائے زاب کے کنارے سفاح کے چچا عبد اللہ بن علی اور مروان ثانی کے درمیان فیصلہ کن جنگ ہو رہی تھی، اس میں بنو امیہ کا آفتاب اقبال ہمیشہ کے لیے غروب ہو گیا، اسد السنۃ کے مولد کے بارے میں ایک قول بصرہ کا بھی ملتا ہے لیکن وہ صحیح نہیں ہے۔

### شیوخ

ان کے مشہور وممتاز اساتذہ میں یہ نام ملتے ہیں،شعبہ ،حماد بن سلمہ،عبد العزیز بن الماحبشون،ابن ابی ذئب،شیبان،روح، لیث بن سعد،معاویہ بن صالح،محمد بن طلحہ،سب سے بزرگ شیخ جن سے اسد السنۃ کو شرفِ تلمذ حاصل ہوا،یونس بن ابی اسحاق ہیں۔

### فضل وکمال

ان کے فکر ونظر کا خصوصی جو لانگاہ علمِ حدیث تھا،حدیث میں ان کے غیر معمولی انہماک نے دوسرے علوم کو پس پشت ڈال دیا تھا،امام بخاری نے انھیں مشہور الحدیث قرار دیا ہے۔

### جرح و تعدیل

امام اسد السنۃ کے حفظ واتقان اورثقاہت وعدالت کا اعتراف تمام علما نے کیا ہے،ابن حماد حنبلی رقمطراز ہیں: ھواحد الثقات الاکیاس  علاوہ ازیں امام نسائی، عجلی،ابنِ مانع،بزاء اورابنِ یونس نے بھی بصراحت تصدیق وتوثیق کی ہے۔
صرف ابو سعید بن یونس نے اپنے ایک قول میں انھیں غریب الحدیث اور علامہ بن حزم نے منکر الحدیث کہا ہے،لیکن بقول حافظ ذہبی یہ تضعیف چنداں لائق اعتنا نہیں کیونکہ ائمہ کی اکثریت ان کی ثقاہت پر متفق ہے،اگر ان کی بعض روایات میں کوئی سقم نظر آتا ہے تو وہ بعد کے رواۃ کے ضعف کی بنا پر ہے،علامہ ذہبی نے میزان الاعتدال میں اس کی تصریح کی ہے۔

### تلامذہ

ان کے دامانِ فیض سے مستفید ہونے والوں میں احمد بن صالح،عبد الملک بن حبیب، ربیع بن سلیمان مرادی،مقدام بن داؤ الرعینی، ابویزید یونس القراطیسی اورمحمد بن عبد الرحیم البرتی کے اسمائے گرامی لائق ذکر ہیں۔

### وفات

محرم 213ھ میں بمقام مصر رحلت فرمائی۔

### تصنیفات

ان کے اہل قلم ہونے کی شہادت تمام تذکروں سے ملتی ہے لیکن تلاش و تحقیق کے بعد ان کی تصانیف میں صرف کتاب الزہد اورمسندِ اسدی کا پتہ چل سکا ہے  مصر میں سب سے پہلے انہی نے مسند مرتب کی جو تمام مسانید میں سب سے قدیم تسلیم کی جاتی ہے،لیکن ابھی اس کے کسی مخطوطہ کا علم نہیں ہو سکا ہے۔

حوالہ جات
---------

1. ↑  (تذکرۃ الحفاظ:1/368)
2. ↑  (تہذیب التہذیب:1/260)
3. ↑  (ایضاً:260)
4. ↑  (تذکرۃ الحفاظ:1/365)
5. ↑  (شذرات الذہب:1/27)
6. ↑  (میزان الاعتدال:1/97)
7. ↑  (حسن المحاضرۃ:1/145)
8. ↑  (الرسالۃ المسنطرفہ:53)
*ام جعفر زبیدہ بنت جعفر بن ابو جعفر منصور* ہاشمی خاندان کی چشم و چراغ تھیں۔ یہ خلیفہ ہارون الرشید کی چچا زاد اور بیوی تھیں۔ ان کا نام "امۃ العزیز" تھا۔ ان کے دادا ابو جعفر المنصور بچپن میں ان سے خوب کھیلا کرتے تھے۔ وہ انھیں "زبیدہ" ( دودھ بلونے والی مدھانی ) کہہ کر پکارتے تھے، چنانچہ سب اسی نام سے پکارنے لگے اور اصلی نام بھول ہی گئے۔ یہ نہایت خوبصورت اور ذہین و فطین تھیں۔ جب جوان ہوئیں تو خلیفہ ہارون الرشید سے ان کی شادی ہو گئی۔ یہ شادی بڑی دھوم دھام سے ذوالحجہ 165ھ مطابق جولائی 782ء میں ہوئی۔ ہارون الرشید نے اس شادی کی خوشی میں ملک بھر سے عوام و خواص کو دعوت پر بلایا اور مدعوین کے درمیان میں اس قدر زیادہ مال تقسیم کیا جس کی مثال تاریخ اسلامی میں مفقود ہے۔ اس موقع پر خاص بیت المال سے اس نے پانچ کروڑ درہم خرچ کیے۔ ہارون الرشید نے اپنے خاص مال سے جو کچھ خرچ کیا وہ اس کے علاوہ تھا۔

زبیدہ کی وجہ تسمیہ
------------------

ہارون الرشید ملکہ زبیدہ سے بہت محبت کرتا تھا۔ ایک مرتبہ اس نے اپنی بیوی کو یہ کہہ کر پکارا: **ھلمی یا ام نھر** "ام نہر! ذرا ادھر آنا"۔ زبیدہ نے بعد میں مشہور عالم اصمعی کو بلوا کر پوچھا: امیر المومنین مجھے "ام نہر" کہہ کر پکارتے ہیں، اس کے کیا معنی ہیں؟ اصمعی نے جواب دیا: چونکہ جعفر عربی لغت میں "نہر" کو کہتے ہیں اور آپ کی کنیت ام جعفر ہے، اس لیے نہر معنی مراد کے آپ کو اس نام سے پکارا ہو گا۔

نہر زبیدہ
---------

 تفصیلی مضمون کے لیے **نہر زبیدہ** ملاحظہ کریں۔
**زبیدہ بنت جعفر** نے پانی کی قلت کے سبب حجاج کرام اور اہل مکہ کو درپیش مشکلات اور دشواریوں کا اپنی آنکھوں سے مشاہدہ کیا تو انھوں نے شہر مکہ اور میدان عرفات کو پانی کی فراہمی کے لیے ایک نہر بنوائی، جسے تاریخ میں **نہر زبیدہ** کے نام سے جانا جاتا ہے۔

وفات
----

ملکہ زبیدہ کی وفات بروز سوموار 26 جمادی الاول 216ھ مطابق 10 جولائی 831ء کو بغداد میں ہوئی اور مقبرہ خیزران میں دفن ہوئیں۔

مزید دیکھیے
-----------

* نہر زبیدہ

حوالہ جات
---------

1. ↑  object stated in reference as: she was at least a year or so younger than Harun — مصنف: نادعیہ عبود  — عنوان : Two queens of Baghdad — صفحہ: 30
2. ↑  دائرۃ المعارف بریطانیکا آن لائن آئی ڈی:  — بنام: Zubaydah — عنوان : Encyclopædia Britannica
**لیث بن ابی سلیم بن زنیم القرشی** ، آپ کوفہ کے تابعی اور ضعیف درجہ کے حديث نبوی کے راویوں میں سے ہیں۔ ان پر اختلاط کا الزام تھا۔

### روایت حدیث

اشعث بن ابی الشعشاء، بشر صحابی انس بن مالک، ثابت بن عجلان، حجاج بن عبید بن یسار، ربیع بن انس، زید بن ارطاۃ فزاری سے روایت ہے۔ ، سعید بن عامر جمحی، شہر بن حوشب، صفوان بن محرز، طاؤس بن کیسان ، طلحہ بن مصرف، عامر شعبی، عبایہ بن رفاعہ بن رافع بن خدیج، عبد اللہ بن حسن بن حسن، عبد اللہ بن محرز اور طلحہ بن مصرف، عامر الشعبی عبید اللہ بن ابی ملیکہ، عبد اللہ بن عبید بن عمیر، عبد الرحمٰن بن اسود نخعی، عبد الرحمٰن بن ثابت اور عبد الرحمٰن بن القاسم بن محمد بن ابی بکر، عبد الملک بن ابی بکر۔ بشیر مدائنی، عبید اللہ ، عطا بن ابی رباح، عکرمہ، ابن عباس کے غلام، علقمہ بن مرثد، علوان بن ابراہیم، نامعلوم میں سے، کعب المدینی، مجاہد بن جبر اور محمد بن بشر حمدانی اور منہال بن عمرو،
مہاجر الشامی، ابوجہضم موسیٰ بن سالم، نافع مولیٰ ابن عمر، ابو ہبیرہ یحییٰ بن عباد انصاری، ابو اسحاق سبیعی، ابو بردہ بن ابی موسیٰ اشعری، ابو خطاب، ابو زبیر مکی اور ابو فزارہ۔ عبد الرحمٰن بن الاصم اور بلال بن مرداس۔
 .

### جراح اور تعدیل

احمد بن حنبل کہتے ہیں: "لیث بن ابی سلیم کی حدیث میں اضطراب ہے، لیکن لوگوں نے ان سے روایت کی ہے۔" یحییٰ بن معین نے کہا: "لیث یزید بن ابی زیاد سے ضعیف ہے اور یزید افضل ہے۔ اور اس نے کہا: "لیث بن ابی سلیم ضعیف ہے "یحییٰ بن سعید القطان نے ان سے روایت نہیں کی اور سفیان بن عیینہ نے اسے ضعیف سمجھا اور سفیان الثوری نے کہا ضعیف ہے۔ عبد الرحمن بن مہدی نے کہا: "لیث بن ابی سلیم، عطاء بن السائب اور یزید بن ابی زیاد، میرے خیال میں لیث ان میں سب سے بہتر ہے۔" عبد المالک میمونی کہا: "حدیث طاووس کے اعتبار سے ضعیف ہے، لہٰذا اگر وہ طاووس اور دیگر کی حدیث کو جمع کرے تو اضافہ ضعیف ہے۔

حوالہ جات
---------

1. ↑  تهذيب الكمال، المزي، جـ 16، صـ 534، مؤسسة الرسالة، بيروت، الطبعة الأولى، 1980م آرکائیو شدہ 2018-10-20 بذریعہ وے بیک مشین [*مردہ ربط*]
2. ↑  تهذيب الكمال، المزي، جـ 4، صـ 298، مؤسسة الرسالة، بيروت، الطبعة الأولى، 1980م آرکائیو شدہ 2018-10-08 بذریعہ وے بیک مشین [*مردہ ربط*]
3. ↑  تهذيب الكمال، المزي، جـ 24، صـ 280: 290، مؤسسة الرسالة، بيروت، الطبعة الأولى، 1980م آرکائیو شدہ 2018-10-25 بذریعہ وے بیک مشین [*مردہ ربط*]
**طلعت محمود**  (پیدائش: 24 فروری 1924ء - وفات: 9 مئی، 1998ء)، ہندی فلموں کے لیجنڈ گلوکار، بطور اداکار راج لکشمی، تم اور میں، آرام، دلِ نادان، ڈاک بابو، وارث، رفتار، دیوالی کی رات، ایک گاؤں کی کہانی، لالہ رخ، سونے کی چڑیا اور مالک نامی فلموں میں اداکاری کے جوہر بھی دکھائے۔ بطور گلوکار دیوداس، بوٹ پالش، حقیقت، ٹیکسی ڈرائیور، بابُل، سزا، ترانہ، نادان، مدہوش، سنگدل، داغ، انوکھی، فٹ پاتھ، بارہ دری، سجاتا، ایک پھول چار کانٹے، پریم پتر جیسی فلموں کے لیے گیت گائے۔ ان کے یادگار گیتوں میں ’جائیں تو جائیں کہاں ‘، ’جلتے ہیں جس کے لیے ‘، ’ اے غمِ دل کیا کروں ‘، ’پھر وہی شام وہی غم‘، ’پیار پر بس تو نہیں ‘، ’میرا پیار مجھے لوٹا دو ‘، ’ شامِ غم کی قسم ‘، ’حسن والوں کو‘، ’یہ ہوا یہ رات یہ چاندنی ‘، ’تصویر بناتا ہوں تصویر نہیں بنتی‘، ’تصویر تیری دل میرا بہلا نہ سکے گی‘، ’میری یاد میں تم نہ آنسو بہانا‘، ’رات نے کیا کیا خواب دکھائے‘، ’اے میرے دل کہیں اور چل‘، ’سینے میں سلگتے ہیں ارمان، ‘، ’اتنا نہ مجھ سے تو پیار بڑھا‘، ’راہی متوالے ‘، ’زندگی دینے والے سُن‘، ’دیکھ لی تیری خدائی‘، ’ہم درد کے ماروں کا‘، ’اندھے جہاں کے اندھے راستے ‘، ’کوئی نہیں میرا اس دنیا میں ‘، ’ملتے ہی آنکھیں دل ہوا دیوانہ کسی کا‘، ’دلِ ناداں تجھے ہوا کیا ہے ‘، ’بےچین نظر بے تاب جگر‘، ’آئی جھومتی بہار‘، ’ہوکے مجبور مجھے اس نے بھلایا ہوگا‘، وغیرہ شامل ہیں۔

ابتدائی زندگی
-------------

طلعت محمود کا جنم لکھنؤ، اترپردیش میں منظور محمود کے ہاں ہوا۔ طلعت نے چھوٹی سی عمر میں اپنی موسیقی کی صلاحیتیں دکھانا شروع کر دیں اور وہ ساری رات جاگ کر ہندوستان کے ممتاز کلاسیکی موسیقاروں کو سنتا تھا۔

مسلم خاندان سے تعلق ہونے کی وجہ سے اس کی گلوکاری کو پزیرائی نہیں ملی بلکہ معیوب اسے سمجھا گیا۔ ایسے میں طلعت کو فلموں میں کام کرنے یا گھر بیٹھنے میں سے کسی ایک کا انتخاب کرنا تھا۔ باوجود والدین کی شدید مخالف کے اس نے موسیقی کو چُنا لیکن اس کے انڈسٹری میں شہرت پانے کے کچھ سالوں بعد طلعت کے خاندان نے اس کو قبول کر لیا۔

خاندان
------

طلعت نے کلکتہ کی ایک بنگالی مسیحی لڑکی "لتیکا مُولک" سے شادی کی، جو فلموں میں کام بھی کرتی تھی اور طلعت کی پرستار تھی۔ 20 فروری 1951ء کو لتیکا نے نام تبدیل کر کے نسرین کر لیا۔ طلعت کے دو بچے خالد (پیدائش 1953ء) اور سبینہ (پیدائش 1959ء) تھے۔

وفات
----

طلعت محمود نے 9 مئی 1998ء کو ممبئی میں وفات پائی۔

حوالہ جات
---------

1. ↑  انٹرنیٹ مووی ڈیٹابیس (IMDb) پر طلعت محمود
2. ↑  طلعت محمود کی برسی - Entertainment - Dawn News
**جعفر بن زبیر بن عوام ، قرشی الاسدی** ،آپ صحابی زبیر بن العوام کے بیٹے اور صحابی حضرت عبداللہ بن زبیر کے بھائی ہیں

### سیرت

آپ کا شجرہ نسب جعفر بن زبیر بن عوام بن خویلد بن اسد بن عبد العزی بن قصی بن کلاب بن مرہ بن کعب بن لوی بن غالب بن فہر بن مالک بن النضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان ہے۔

اور آپ کی والدہ زینب ہیں جو جعفر بنت مرثد بن عمرو بن عبد عمرو بن بشر بن عمرو بن مرثد بن سعد بن مالک بن ذبیح بن قیس بن ثعلبہ کی والدہ ہیں۔
جعفر ، زبیر رضی اللہ عنہ کے سب سے چھوٹے بیٹوں میں سے ایک تھے۔جعفر رسول اللہ صلی اللہ علیہ وسلم کی وفات کے کافی عرصہ بعد پیدا ہوئے اور آپ اور آپ کے اہل خانہ پر رحمتیں نازل ہوئیں اور وہ عروہ سے چھوٹے ہیں۔ ہشام بن عروہ کی سند سے، اپنے والد کی سند سے روایت ہے کہ عبد اللہ بن الزبیر اور جعفر بن الزبیر نے رسول اللہ صلی اللہ علیہ وسلم اور آپ کے اہل خانہ سے اس وقت بیعت کی جب وہ سات سال کے تھے۔
ابن مندہ نے کہا: یہ وہم ہے اور صحیح وہی ہے جو ابو الایمان وغیرہ نے اسماعیل کی سند سے روایت کیا ہے کہ عبد اللہ بن الزبیر اور عبد اللہ بن جعفر نے بیعت کی۔ محمد بن ہلال سے روایت ہے کہ انھوں نے کہا: میں نے جعفر بن الزبیر کو دیکھا کہ وہ اپنی مونچھیں بہت زیادہ نہیں تراشتے تھے اور اس کی اچھی طرح دیکھ بھال کرتے تھے۔
جعفر ایک شاندار شاعر بھی تھا اور جعفر بن الزبیر نے اپنے بھائی عبد اللہ بن کی جنگ بھی دیکھی اور وہ اس کے خلاف لڑ رہا تھا جس دن حضرت عبد اللہ ابن الزبیر شہید ہوا۔اس دن تک لڑتا رہا۔ مصعب بن عبد اللہ نے کہا کہ: جعفر بوڑھا ہو گیا تھا اور سلیمان بن عبدالملک کی خلافت کے آخر تک زندہ رہا۔

حوالہ جات
---------
سابق اٹارنی جنرل آف پاکستان۔**انور منصور خان** نے اپنے کیریئر کی ابتدا بطور فوجی کیپٹن کے کی اور وہ انیس سو اکہتر میں پاکستان اور بھارت کے درمیان ہونے والی جنگ میں بھی حصہ لیا۔ اور جنگی قیدی بن کر بھارت گئے۔ انیس سو تہتر میں انور منصور خان فوج نے فوج سے استعفیٰ دیا تاہم انھیں اکتوبر سنہ چوہتر میں فوج سے فارغ کیا گیا۔

انور منصور خان کے والد منصور خان سپریم کورٹ کے سینیئر وکیل تھے۔ فوج سے ریٹائرمنٹ کے بعد انور منصور نے بھی اسی پیشے کو اپنایا اور انیس سو اکیاسی میں وکالت کی ابتدا کی۔ انیس سو تراسی میں انھیں ہائی کورٹ کے لیے چنا کیا گیا جبکہ سنہ دو ہزار میں انھیں سندھ ہائی کورٹ کا جج مقرر کر دیا گیا مگر اگلے ہی سال وہ مستعفی ہو گئے۔

بعد میں دو ہزار دو میں انھیں سندھ کا ایڈووکیٹ جنرل مقرر کیا گیا مگر اس عہدے سے بھی انھوں نے دو ہزار سات میں استعفٰی دے دیا۔ اپنے اس استعفے کی بنیاد انھوں نے سندھ حکومت کی جانب سے قانونی رائے نہ لینا بتایا تھا، جب کہ بعد میں ایسی خبریں بھی آئیں کہ ان کے سندھ کے وزیر اعلیٰٰ ارباب غلام رحیم سے اختلاف پیدا ہو گئے تھے۔

استعفے کے بعد انھوں نے جنرل پرویز مشرف کی جانب سے جاری کیے گئے عبوری آئینی حکم ( پی سی او ) کو سندھ ہائی کورٹ میں چیلنج کیا اور اسے سپریم کورٹ کی جانب سے تین نومبر کو جاری کردہ حکم نامے کے متصادم قرار دیا۔ انور منصور خان پاکستان بار، سندھ ہائی کورٹ بار اور کراچی بار کے رکن تو رہے تاہم انھوں نے زیادہ تر خود کو بار کی سیاست سے دور رکھا۔ تاہم 2009 میں وہ سندھ ہائی کورٹ بار کی صدرات کے لیے رشید رضوی کے مدمقابل تھے تاہم انھیں اس الیکشن میں شکست ہوئی۔

پاکستان میں کمپنیز آرڈیننس کی تیاری، پاکستان میں اور اسلامی بینکنگ رائج کرانے میں بھی انور منصور خان نے اہم کردار ادا کیا ہے۔ سپریم جوڈیشل کونسل نے انور منصور خان کے ریفرنس پر سندھ ہائی کورٹ کے سابق چیف جسٹس افضل سومرو کو مس کنڈکٹ کا مرتکب قرار دیتے ہوئے ان کے خلاف دائر کارروائی کی سفارش کی۔ لطیف کھوسہ کی جگہ پاکستان کے اٹارنی جنرل بنے۔ مگر مارچ 2010 میں این آر او کیس میں وزارت قانون کی طرف عدم تعاون کی بنیاد پر مستعفی ہو گئے۔
اونٹ کا دودھ پینے والا ایک آدمی
بعض افراد کو **دودھ سے الرجی** (انگریزی: Milk allergy) ہوتی ہے۔ ایسی صورت میں دودھ پینا شدید تکلیف میں مبتلا کرسکتا ہے۔ دودھ سے الرجی زدہ شخص اگر دودھ پی لے تو اسے جلد کے پھٹ جانے، گلے، زبان اور منہ کے سوج جانے کی شکایت ہو سکتی ہے جبکہ شدید کھانسی کا دورہ پڑسکتا ہے۔ ایسے افراد جن کا جسم دودھ کو قبول نہیں کرتا، دودھ پینے سے گردوں یا جگر کے کینسر میں بھی مبتلا ہو سکتے ہیں۔بعض افراد کو دودھ سے الرجی بھی ہوتی ہے۔ ایسی صورت میں دودھ پینا شدید تکلیف میں مبتلا کرسکتا ہے۔ دودھ سے الرجک شخص اگر دودھ پی لے تو اسے جلد کے پھٹ جانے، گلے، زبان اور منہ کے سوج جانے کی شکایت ہو سکتی ہے جبکہ شدید کھانسی کا دورہ پڑسکتا ہے۔ ایسے افراد جن کا جسم دودھ کو قبول نہیں کرتا، دودھ پینے سے گردوں یا جگر کے کینسر میں بھی مبتلا ہو سکتے ہیں۔

یہ بات قابل غور ہے کہ جانوروں کی اصل کا دودھ دو عوامل کی وجہ سے انسانوں کے ذریعہ مسترد ہو سکتا ہے۔ پہلا لییکٹیس کی کمی ہے۔ آبادی کا ایک خاص تناسب اس بیماری کا شکار ہے ، یعنی دودھ کی شکر کی مکمل یا جزوی عدم برداشت۔ اگر جسم میں ایک خاص انزائم ، لییکٹیس کی کمی ہوتی ہے ، جو آنتوں میں تیار ہوتا ہے ، تو جب دودھ کی کھجلی ہوتی ہے تو مدافعتی نظام اس پر منفی رد عمل دیتا ہے۔

مزید دیکھیے
-----------

* دودھ

حوالہ جات
---------

1. ↑
2. ↑
**سر ولیم جیکسن پوپ** KBE FRS (31 مارچ، 1870ء - 17 اکتوبر، 1939ء) ایک برطانوی کیمیا دان تھے۔

ولیم جیکسن پوپ 31 مارچ، 1870ء کو ہوکسٹن میں پیدا ہوئے تھے۔ سنہ 1878ء میں وہ سنٹرل فاؤنڈیشن اسکول، لندن میں داخل ہوئے، جہاں ان کی تیزی سے سیکھنے کی صلاحیت نے انھیں بارہ سال کی عمر میں اپنے سونے کے کمرے میں سادہ کیمیائی تجربات کرنے کا موقع فراہم کیا۔ وہاں سے وہ فنسبری ٹیکنیکل کالج چلے گئے، جہاں انھوں نے ایچ ای آرمسٹرانگ سے بہت کچھ سیکھا۔ دونوں بعد میں قریبی دوست بن گئے۔ پوپ نے ایچ اے مائرز H.A. Miers کے تحت کرسٹالوگرافی کا مطالعہ کیا اور ان کی زیادہ تر ابتدائی تحقیق گونومیٹر کے ساتھ کرسٹالوگرافک ڈیٹا کی پیمائش پر مرکوز تھی۔ ان مطالعات نے اس کے کیمیائی کام کی ترقی پر ایک اہم اثر ڈالا، کیونکہ انھوں نے مقامی تعلقات کو دیکھنے کی فطری صلاحیت کو بڑھایا۔ اس نے اسے سٹیریو کیمسٹری کے شعبے کی طرف متوجہ کیا جہاں اس کی سب سے قابل ذکر کامیابیاں نائٹروجن، سلفر، ٹن اور سیلینیم کے غیر متناسب، نظری طور پر فعال مرکبات کی ایک سیریز کو حل کرنا تھا۔ اس کی وجہ سے سنہ 1901ء میں مانچسٹر میونسپل اسکول آف ٹیکنالوجی میں کیمسٹری کی چیئر پر ان کی تقرری ہوئی۔ وہ جون 1902ء میں رائل سوسائٹی (FRS) کے فیلو منتخب ہوئے اور پھر 1908ء میں کیمبرج یونیورسٹی میں کیمسٹری کے 1702ء چیئر کے لیے۔

پہلی جنگ عظیم کے دوران، پوپ نے نیوی کے لیے ایجاد اور تحقیق کے بورڈ اور جنگی سازوسامان کی وزارت میں کیمیکل وارفیئر کمیٹی میں خدمات انجام دیں، جہاں ان کی شراکت میں سے ایک مسٹرڈ گیس کی تیاری کا ایک ترمیم شدہ طریقہ تھا۔ انھیں سنہ 1918ء کے نئے سال کے اعزازات میں کمانڈر آف دی آرڈر آف دی برٹش ایمپائر مقرر کیا گیا اور انھیں 1919ء کے نئے سال کے اعزازات میں نائٹ کمانڈر آف دی آرڈر آف دی برٹش ایمپائر کے طور پر لگایا گیا۔ وہ واحد کیمیاء دان تھے جنہیں جنگ عظیم کے دوران خدمات کے لیے نائٹ کا خطاب دیا گیا تھا۔ پوپ 1917سے 1919 تک کیمیکل سوسائٹی کے صدر اور خالص اور اطلاقی کیمیاء کی بین الاقوامی یونین (1923 سے 1925) کے صدر تھے۔ سر ولیم طویل علالت کے بعد 17 اکتوبر 1939ء کو کیمبرج میں انتقال کر گئے۔ سینٹ جان کالج چیپل میں ان کے لیے ایک یادگاری خدمت منعقد کی گئی۔

1. ↑  ایس این اے سی آرک آئی ڈی:  — بنام: William Jackson Pope — اخذ شدہ بتاریخ: 9 اکتوبر 2017
2. ↑  Brockhaus Enzyklopädie online ID:  — بنام: William Jackson Pope — اخذ شدہ بتاریخ: 9 اکتوبر 2017
3. ↑  Award winners : Davy Medal — اخذ شدہ بتاریخ: 30 دسمبر 2018
4. 1 2 3
Progression: (1) a U-tube is filled with water and has a membrane in the middle (2) sugar is added to the left part (3) water crosses the membrane and fills the left side more than the right.U-شکل والی ٹیوب میں نفوذ
**نفوذ کا دبائو یا اوسموٹک پریشر** وہ کم از کم دباؤ ہے جسے کسی محلول پر لاگو کرنے کی ضرورت ہوتی ہے تاکہ اس کے خالص محللوں کے اندرونی بہاؤ کو نیم نفوذی جھلی میں روکا جا سکے۔ اسے آبی نفوذ osmosis کے ذریعہ کسی محلول کے خالص محلل کو لینے کے رجحان کی پیمائش کے طور پر بھی بیان کیا گیا ہے۔ **ممکنہ نفوذی دباؤ** زیادہ سے زیادہ نفوذی دباؤ ہے جو محلول میں ہو سکتا ہے اگر اسے نیم نفوذی جھلی کے ذریعہ اس کے خالص محلل سے الگ کر دیا جائے۔

آبی نفوذ اوسموسس اس وقت ہوتا ہے جب منحل کے مختلف ارتکاز پر مشتمل دو محلولوں کو منتخب طور پر نیم نفوذی جھلی کے ذریعے الگ کیا جاتا ہے۔ محلل سالمے ترجیحی طور پر جھلی کے ذریعے کم ارتکاز والے محلول سے زیادہ ارتکاز کے محلول کی طرف کے جاتے ہیں۔ محلل سالموں کی منتقلی اس وقت تک جاری رہتی ہے جب تک کہ توازن حاصل نہ ہو جائے۔  


1. 1 2  D Voet، J Aadil، CW Pratt (2001)۔ Fundamentals of Biochemistry (Rev. ایڈیشن)۔ New York: Wiley۔ صفحہ: 30۔ ISBN 978-0-471-41759-0
2. ↑  PW Atkins، J de Paula (2010)۔ "Section 5.5 (e)"۔ Physical Chemistry (9th ایڈیشن)۔ Oxford University Press۔ ISBN 978-0-19-954337-3
**معاہدہ نانکنگ (نانجنگ)** (انگریزی: Treaty of Nanking (Nanjing))
(چینی: 南京条约) پہلی افیونی جنگ (1839ء–42ء) کے اختتام پر متحدہ مملکت برطانیہ عظمی و آئر لینڈ اور چین کے چنگ خاندان کے درمیان 29 اگست 1842ء کو ہونے والا ایک **امن معاہدہ** تھا۔
یہ وہ پہلا معاہدہ تھا جس کو بعد میں چینیوں نے غرو مساوی قرار دیا۔ 

چین کی فوجی شکست کے تناظر میں، برطانوی جنگی جہازوں نے نانکنگ (نانجنگ) پر حملہ کر دیا۔
برطانیہ اور چینی حکام نے ایچ ایم ایس کورنوالس پر جو 29 اگست کو شہر میں لنگر انداز ہوا پر ایک امن معاہدے پر دستخط کیے۔
برطانوی نمائندہ سر ہینری پاٹینجر جنگ نمائندوں چیئینگ، یئلیبو اور نیو جیان نے معاہدے پر دستخط کیے جو تیرہ جزو پر مشتمل تھا۔

اس معاہدے کی توسیق شہنشاہ داوگوانگ نے 27 اکتوبر جبکہ ملکہ وکٹوریہ نے 28 دسمبر کو کی۔ توسیق شادہ دستاویز کا تبادلہ برطانوی ہانگ کانگ میں 26 جون 1843ء کو ہوا۔ اس معاہدے کا ایک نسخہ برطانوی حکومت نے جبکہ دوسرا نسخہ جین کی وزارت خارجہ نے قومی محل تائپے میں رکھا۔

پس منظر
-------

معاہدے کے مضامین کا اولین مسودہ محکمہ خارجہ ودولت مشترکہ برطانیہ نے فروری 1840ء میں لندن میں تیار کیا۔
دفتر خارجہ کو معلوم تھا کہ چینی اور انگریزی حروف پر مشتمل معاہدے کی تیاری کے لیے خاص توجہ کی ضرورت ہو گی۔
ملکوں کے درمیان فاصلے کو مد نظر رکھتے ہوئے یہ احساس ہوا کہ معاہدوں کی تیاری کے طریقہ کار سے کچھ لچک کی ضرورت ہوسکتی ہے۔

شرائط
-----

معاہدہ نانکنگ ایک ایک نقل
### غیر ملکی تجارت

اس معاہدے کا بنیادی مقصد یہ تھا کہ غیر ملکی تجارت کے **کینٹن نظام** کو تبدیل کیا جائے، جو 1760ء سے لاگو تھا۔

### تلافی اور فوجوں کی واپسی

چنگ حکومت کو برطانیہ کی افیون کو 1839ء میں ضبط کرنے کی مد میں چھ ملین چاندی کے ڈالر ادا کرنے پڑے۔ (آرٹیکل 4)۔
3 ملین ڈالر ان قرضوں کے لیے معاوضہ جو کینٹن میں ہانگ تاجروں نے برطانوی تاجروں سے حاصل کیے تھے۔ (آرٹیکل 5)
اور جنگ کے اخراجات کے لیے مزید 12 ملین ڈالر (آرٹیکل 6) 

چنگ حکومت جنگ کے تمام برطانوی جنگی قیدیوں کو رہا کرے گی۔ (آرٹیکل 8)
اور ان تمام چینی رعایا کو جنھوں نے جنگ کے دوران برطانیہ کے ساتھ تعاون کیا انھیں عام معافی دی جائے گی۔ (آرٹیکل 9) 

### ہانگ کانگ کی حوالگی

چیگ حکومتے نے جزیرہ ہانگ کانگ کو تاج نوآبادی بنانے پر اتفاق کیا۔ 1 جولائی 1997ء کو معاہدے کے اختتام پر مملکت متحدہ نے ہانگ کانگ کو عوامی جمہوریہ چین کو واپس لوٹا دیا۔

حوالہ جات
---------

1. ↑  Mayers, William Frederick (1902). *Treaties Between the Empire of China and Foreign Powers* (4th ed.). Shanghai: North-China Herald. p. 1.
2. ↑  Hoe, Susanna; Roebuck, Derek (1999). *The Taking of Hong Kong: Charles and Clara Elliot in China Waters*. Routledge. p. 203. آئی ایس بی این 0-7007-1145-7

.
3. ↑  Wood, R. Derek (May 1996). "The Treaty of Nanking: Form and the Foreign Office, 1842–43 آرکائیو شدہ 2010-03-11 بذریعہ UK Web Archive". *The Journal of Imperial and Commonwealth History* **24** (2): 181–196.
4. 1 2  Treaty of Nanking
5. ↑  Constitutional and Mainland Affairs Bureau, The Government of the HKSAR. "The Joint Declaration" and following pages, 1 July 2007.
**علقمہ بن وقاص** بن محسن بن کلادہ عتواری لیثی کینانی مدنی ، حدیث کے عالم اور راوی ہیں۔

یہ عمر ، عائشہ ، بلال بن الحارث المزنی ، عمرو بن العاص ، ابن عمر اور ایک گروہ کے اختیار پر بیان ہوا۔ اس کی زیادہ گفتگو نہیں ہوتی ہے۔ اور ابن سعد اورنسائی نے اس پر بھروسا کیا۔ اس کے دو بیٹے عمرو ، عبد اللہ ، اور الزہری ، ابن ابی ملکہ ، محمد بن ابراہیم التیمی اور عمرو بن یحییٰ المزنی نے ان سے روایت کیا۔ اس کا شہر میں ایک مکان تھا۔ وہ عبد المالک بن مروان کے زمانے میں فوت ہوا اور اس کی حدیث صحاح ستہ میں ہے ، اور وہ کنانہ قبیلے کے بنو لیث سے تھا۔

امام ذہبی نے کہا: میں نے "اسحاق بن طارق" نے ہم کو بتایا "ابن خلیل" نے ہمیں "ابو کریم تیمی" نے "ابو علی الہداد" سے ہمیں بتایا ، "حافظ ابو نعیم "نے ہمیں بتایا ہمیں "فاروق الخطابی "نے بتایا "ابو مسلم الکشی" نے ہمیں "معمر بن عبد اللہ" نے "شعبہ "سے روایت کی؂"الحاکم" سے سنا"ابراہیم" سے سنا۔ "علقمہ سے" عبد اللہ سے سنا ،خدا کے رسول نے کہا: خدا اس سے محبت کرتا ہے کہ اس کے اعمال اسی طرح قبول کیے جائیں جیسے وہ محبت کرتا ہے کہ اس کی مرضی دے دی جائے۔ ابو نعیم نے یہ بات معمر کو انوکھی انداز میں سنائی۔ ۔

حوالہ جات
---------

1. ↑  سير أعلام النبلاء للذهبي
**ڈاکٹرمحمود احمد غازی** ایک نام ور اسلامی اسکالر تھے۔دور جدید کے مسائل پر ان کی بڑی گہری نظر تھی۔وہ بین الاقوامی اسلامی یونیورسٹی کے صدر تھے۔

ولادت
-----

ڈاکٹر محمود احمد غازی 18 ستمبر 1950ء کو پیدا ہوئے ۔

تعلیم و تربیت
-------------

ابتدائی تعلیم کراچی ہی میں حاصل کی۔ کراچی کے بڑے تعلیمی ادارے جامعۃ العلوم الاسلامیہ بنوری ٹاؤن میں بھی کچھ عرصے زیر تعلیم رہے۔60کی دہائی کے آخرمیں آپ کے والد حافظ محمد احمد صاحب اسلام آباد منتقل ہو گئے تو ڈاکٹر صاحب بھی وہیں چلے گئے۔ آپ کی مزید تعلیم اسلام آباد اور پنڈی میں ہی مکمل ہوئی،1972ء میں جامعہ پنجاب سے ماسٹر کیا،اور پھر اسی یونیورسٹی سے آپ نے پی ایچ ڈی کی سند حاصل کی۔

اہم ذمہ داریاں
--------------

آپ وفاقی وزیر مذہبی امور۔ صدر بین الاقوامی اسلامی یونیورسٹی ،اسلام آباد۔ ڈائریکٹر جنرل شریعہ اکیڈمی ،بین الاقوامی اسلامی یونیورسٹی اسلام آباد۔ ڈائریکٹر جنرل دعوۃ اکیڈمی۔ بین الاقوامی اسلامی یونیورسٹی اسلام آباد۔ جج شریعت اپیلٹ بنچ سپریم کورٹ آف پاکستان۔ خطیب شاہ فیصل مسجد،اسلام آباد۔ رکن اسلامی نظریاتی کونسل وغیرہ اہم ترین مناصب پر فائز رہے۔

کثیر اللسان
-----------

ڈاکٹر صاحب اردو ،عربی، فارسی،انگریزی،فرانسیسی سمیت سات زبانوں کے ماہر تھے اور ان زبانوں میں تحریر اور گفت گو دونوں کا مکمل ملکہ رکھتے تھے،

تصانیف
------

اردو داں طبقے میں ڈاکٹر صاحب کا سلسلہ محاضرات بڑا مقبول ہوا۔ جس کی چھ جلدیں اہل علم کو متاثر کرچکی ہیں۔ ان میں سے ہر جلد 12 خطبوں پر مشتمل ہے، جن کے موضوعات یہ ہیں: قرآن ،حدیث، سیرت، فقہ، شریعت، معیشت وتجارت، اس کے علاوہ اردو میں ان کی کتب یہ ہیں:

* محاضرات معیشت و تجارت
* محاضرات فقہ
* محاضرات حدیث
* محاضرات قرآنی
* محاضرات سیرت
* محاضرات شریعت
* قانون بین الممالک
* اسلام اور مغرب تعلقات
* مسلمانوں کا دینی وعصری نظام تعلیم
* اسلامی بنکاری ایک تعارف
* ادب القاضی
* قرآن مجید ایک تعارف
* خطباتِ کراچی ( زوار اکیڈمی پبلیکیشن)

وفات
----

ڈاکٹر محمود احمد غازی کا 26 ستمبر 2010ء کو انتقال ہوا

حوالہ جات
---------

1. 1 2  Diamond Catalogue ID for persons and organisations:  — بنام: Maḥmūd Aḥmad Ġāzī
2. ↑  Islam: Today's Need: ڈاکٹر محمود احمد غازی
پنج برابر دلہنیں،(جاپانی:五等分の花嫁،تلفظ نویسی:گو تو بن نو ھانایومے)ایک جاپانی مانگا(تصویری رسالہ) سلسلہ ہے جو"**نیگی ھارُوبا**"نے لکھا اور توضیح کیا ہے۔یہ اگست 2017 سے ہفتہ وار "**کودانشاشونن**"رسالہ میں چَھپ رہا ہے اور اِس کی 14 تنکوبون جلدیں شائع ہو چکی ہے۔

### خاکہ

فُوتارو اُوئیسوگی ایک غریب غیر سماجی لڑکا ہے جس کا کوئی دوست نہیں ،جس کی والدہ کا انتقال ہوچکاہے اور اُس کے والد بڑے قرض میں پھنسے ہوئے ہے،لیکن وہ انتہائی اعلیٰ ذہن سے نوازا ہوا ہے اور امتحانات میں ہمیشہ اول درجہ حاصل کرتا ہے۔ایک موقع اُس کے سامنے خود ہی آجاتا ہے جب امیر"ناکانو"خاندان اُس کے اسکول میں منتقل ہوتاہے۔فُوتارو  بلاتوقف بھاری ادائیگی کے ساتھ اُن کازرِخرید معلّم بن جاتا ہے۔بہرحال فُوتارو کے کافی دباؤ سے،اُسے معلوم ہوتا ہے کہ اُس کے شاگرد۔۔۔پنج جڑواں بہنیں الگ شخصیت کی مالک ہیں جن کو پڑھائی میں کوئی دلچسپی نہیں ،کچھ بہنیں فُوتارو کے ہونے کے خلاف ہے،جس کو وہ اپنے گھر میں اجنبی کے طور پر دیکھتی ہیں،پرفُوتارو  کا  سرگرم  استحکام  رفتہ رفتہ اُن کوفُوتارو کو قبول کرنے کا قائل کر دیتا ہے کہ وہ اسے قبول کرے اور اپنے نمبر بہتر کریں۔

اس  اینیمے کی آخری قسط میں یہ ظاہر کر دیا گیا ہے کہ فُوتارو کسی ایک بہن سے شادی کر لیتا ہے ،لیکن اس کی شناخت نامعلوم ہے۔
**کاموف کا-50** (روسی میں:Kamov Ka-50) روس کا بنایا ہوا لڑا کا ہیلی کاپٹر ہے جو ٹینک، ہوائی اور زمین اہداف تباه کرنے کے لیے استعمال میں آتا ہے۔ اسے روسی کمپنی کاموف (کاموف) نے بنایا ہے۔ اس وقت کاموف کا-50 دنیا کا بہترین لڑا کا ہیلی کاپٹر ہے۔ یہ ہیلی کاپٹر صرف روسی فوج کے زیر استعمال ہے۔

تفصیل
-----

کاموف کا-50 بکتر بند حملہ آور ہیلی کاپٹر ہے، اس کے دو محور پر واقع تین روٹر بلیڈز ہیں۔ یہ دن رات اور ہر موسم میں اڑان بھر سکتا ہے اس میں ایک پائلٹ کی گنجائش ہوتی ہے۔ یہ 650 کلومیٹر تک اڑان بھر سکتا ہے۔ اور اس کو 4 ہزار میٹر کی بلندی تک اڑایا جا سکتا ہے۔ کاموف کا-50 315 کلومیٹر فی گھنٹہ کی رفتار سے پرواز کر سکتا ہے۔

ہتھیار
------

کاموف کا-50 کے اسلحہ میں 12-10 کلومٹر تک مار کرنے والے ٹینک شکن میزائل، 20 ایس-8 میزائل، 2 ہوا سے ہوا میں مار کرنے والے آر-73 میزائل اور ایک عدد 30 میلیمیٹر کی مشین گن شامل ہیں۔

تاریخ
-----

کاموف کا–50 کے ارتقائی منصوبے کا آغاز 80 دہائی میں ھوا۔ اس زمانے میں کاموف کا–50 کی ترقی خفیہ تھی۔ 1992 میں پارس میں غیر ملکی ماہروں اور صحافیوں کو پہلی مرتبہ کاموف کا–50 کے بارے میں معلومات دیں۔ یہ لڑا کا ہیلی کاپٹر افغانستان میں جنگ سے حاصل ہونے والے تجربے کی بنیاد پر بنایا گیا۔ اس ہیلی کاپٹر کی پہلی تجرباتي پرواز 1982 ميں کی گئی۔ روسی فضائیہ کاموف کا–50 کا استعمال 1995 سے کر رہی ہے۔
ہیرا دیوی کو 1986 میں دارجیلنگ کے نیپالی اکیڈیمی نے دوستراسن پورشکر ، سکم حکومت نے 1996 میں متراسن اسمرتی پورسکار ، بھنو اکیڈمی پوراسکر ، 2001 میں اگام سنگھ گری پوریکاکر اور گورکھا سید خدمت کمیٹی کے لائف ٹائم اچیومنٹ ایوارڈ سے نوازا تھا۔ نیپال حکومت نے انھیں گورکھا جنوبیہ باہو ، سدھانا سمن اور مدھوریما پھول کماری مہتو ایوارڈ سے بھی نوازا تھا۔ ہیرا دیوی وائیبا (9 ستمبر 1940 – 19 جنوری 2011) نیپالی زبان کی ہندوستانی لوک گلوکارہ تھیں اور انھیں نیپالی لوک گانوں کی سرخیل کی حیثیت سے سراہا جاتا ہے۔کہا جاتا ہے کہ ان کا گانا "چورا تا ہوینا آسٹورا "اب تک ریکارڈ کیا گیا پہلا تامنگ سیلو (نیپالی لوک موسیقی کی ایک صنف) ہے۔ ہیرا دیوی وائیبا واحد نیپالی لوک گلوکارہ ہیں جنھوں نے HMV کے ساتھ البمز کیے وہ آل انڈیا ریڈیو کے ساتھ واحد اے گریڈ نیپالی لوک گلوکارہ تھیں۔ وہ پہلی موسیقارہ تھیں جنہیں نیپال کے ایک مشہور میوزک ہاؤس میوزک نیپال نے ریکارڈ کیا اور ان کا البم جاری کیا۔

### موسیقی اور زندگی

حرا دیوی کا تعلق موسیقاروں کے ایک خاندان سےتھا۔ انھوں نے 40 سالوں پر محیط اپنے میوزیکل کیریئر کے دوران قریب 300 لوک گیت گائے ہیں۔ اس کے گلوکاری کیریئر کا آغاز اس وقت ہوا جب انھوں نے 1966 میں ریڈیو نیپال کے لیے تین گانے ریکارڈ کیے۔ انھوں نے 1963 سے 1965 تک آل انڈیا ریڈیو اسٹیشن میں کام کیا۔ اپنے والد کو خراج تحسین پیش کرتے ہوئے ، ہیرا دیوی نے 2008 میں سلگوری کے قریب کدمتلا میں اپنے گھر پر ایس ایم وائیبہ انٹرنیشنل میوزک اینڈ ڈانس اکیڈمی کھولی تھی۔

### وفات

ہیرا دیوی کا انتقال 19 جنوری 2011 کو 71 سال کی عمر میں گھر میں آگ لگ جانے کے حادثے میں ہوا۔ ان کے دو بچے نونیت آدتیہ وئبا اور ستیہ آدتیہ وئبا ہیں جو دونوں ہی موسیقار ہیں

### ایوارڈ

ہیرا دیوی کو 1986 میں دارجیلنگ کے نیپالی اکیڈیمی نے دوستراسن پورشکر ، سکم حکومت نے 1996 میں متراسن اسمرتی پورسکار ، بھنو اکیڈمی پوراسکر ، 2001 میں اگام سنگھ گری پوریکاکر اور گورکھا سید خدمت کمیٹی کے لائف ٹائم اچیومنٹ ایوارڈ سے نوازا تھا۔ نیپال حکومت نے انھیں گورکھا جنوبیہ باہو، سدھانا سمن اور مدھوریما پھول کماری مہتو ایوارڈ سے بھی نوازا تھا۔

حوالہ جات
---------

1. ↑
2. ↑  مصنف: ویکیپیڈیا برادری ، جیمی ویلز  اور لیری سینگر  — مدیر: ویکیپیڈیا برادری  — خالق: جیمی ویلز  اور لیری سینگر
3. 1 2 3  "Hira Devi dies of burn injuries"۔ The Telegraph۔ 25 اکتوبر 2012 میں اصل سے آرکائیو شدہ۔ اخذ شدہ بتاریخ 21 جولا‎ئی 2012  الوسيط `|url-status=` تم تجاهله (معاونت)
4. ↑  "चुरा त होइन अस्तुरा - पहिलो तामाङ सेलो गीत ? - Tamang Online"۔ Tamang Online (بزبان انگریزی)۔ 7 December 2016۔ 04 مارچ 2018 میں اصل سے آرکائیو شدہ۔ اخذ شدہ بتاریخ 05 مارچ 2018  الوسيط `|url-status=` تم تجاهله (معاونت)
5. ↑  "Darjeeling's folk singer Hira Waiba dies of burn injuries"۔ The Himalayan Times۔ 21 ستمبر 2022 میں اصل سے آرکائیو شدہ۔ اخذ شدہ بتاریخ 21 جولا‎ئی 2012  الوسيط `|url-status=` تم تجاهله (معاونت)
6. ↑  "North Bengal & Sikkim | School for Nepali folk music"۔ The Telegraph۔ Calcutta (Kolkata)۔ 05 مارچ 2018 میں اصل سے آرکائیو شدہ۔ اخذ شدہ بتاریخ 05 مارچ 2018  الوسيط `|url-status=` تم تجاهله (معاونت)
7. ↑  "Navneet Aditya Waiba, Satya Waiba"۔ The Telegraph۔ 02 فروری 2017 میں اصل سے آرکائیو شدہ۔ اخذ شدہ بتاریخ 26 جنوری 2017  الوسيط `|url-status=` تم تجاهله (معاونت)
**تانیہ ایڈروس** ایک کینیڈین-پاکستانی کاروباری خاتون ہیں جو گوگل کی سابق چیف آف اسٹاف اور اسٹریٹجک اقدامات کی سربراہ اور وزیر اعظم پاکستان کی معاون خصوصی اور مشیر تھیں۔

ذاتی زندگی
----------

تانیہ ایڈروس پیدائشی طور پر کینیڈین شہری ہیں۔ ان کے خاندان کا تعلق کراچی، پاکستان سے ہے۔ انھوں نے برانڈیس یونیورسٹی سے بیالوجی اور اکنامکس میں ڈبل میجرز کے ساتھ بی ایس سی کیا اور پھر ایم آئی ٹی سلوان اسکول آف مینجمنٹ سے ایم بی اے کی تعلیم حاصل کی۔

کیریئر
------

میساچوسٹس انسٹیٹیوٹ برائے ٹیکنالوجی میں اپنے وقت کے دوران، ایڈروس نے اپنے کیریئر کا آغاز "ClickDiagnostics" کے نام سے ایک سٹارٹ اپ سے بطور شریک بانی کیا، جس نے 2008 ایک سو امریکی ڈالر میں جیتے۔ اس کے بعد وہ بوز ایلن ہیملٹن اور فارچیون 500 کمپنیوں کے ساتھ کنسلٹنٹ رہیں۔ بعد ازاں انھوں نے گلوبل بزنس آرگنائزیشن کی لیڈر کے طور پر گوگل میں شمولیت اختیار کی اور گوگل کی نیکسٹ بلین یوزرز (NBU) ٹیم میں چیف آف اسٹاف اور اسٹریٹجک انیشیٹوز کی سربراہ رہیں۔ 2014 میں انھوں نے جنوبی ایشیائی باؤنڈری مارکیٹوں کے لیے کنٹری مینیجر کے طور پر گوگل سنگاپور میں شمولیت اختیار کی۔

دسمبر 2019 میں انھیں اس وقت کی حکومت پاکستان نے ڈیجیٹل پاکستان انیشیایٹو (DPI) کی سربراہ کے طور پر مقرر کیا۔ ڈی پی آئی کی سربراہ کے طور پر انھوں نے "روٹی، کپڑا، مکن اور انٹرنیٹ" کے نعرے کو مقبول بنایا۔ 27 فروری 2020 میں وہ وزیر اعظم پاکستان کی معاون خصوصی (SAPM) برائےڈیجیٹل پاکستان مقرر ہوئیں۔ جولائی 2022 میں انھوں نے حکومت پاکستان کے دونوں عہدوں سے استعفیٰ دے دیا۔

نومبر 2020 میں انھوں نے اپنا یوٹیوب چینل "ڈیجیٹل پاکستان" کے نام سے شروع کیا۔ دسمبر 2020 میں انھوں نے ٹیک ایڈوائزری اور انویسٹمنٹ کمپنی ریان گروپ کی مشترکہ بنیاد رکھی۔ 2021 میں انھوں نے خرم جمالی کے ساتھ مل کر ڈیجیٹل بینکنگ اسٹارٹ اپ DBank کی بنیاد رکھی، جس نے سیڈ راؤنڈ میں US$17.6 ملین اکٹھا کیا۔

حوالہ جات
---------

1. 1 2  Mera Mirpur۔ "Who is Tania Aidrus Whom PM Imran Khan Appointed as Head of Digital Pakistan Program"۔ 10 فروری 2020 میں اصل سے آرکائیو شدہ۔ اخذ شدہ بتاریخ 06 اگست 2022  الوسيط `|url-status=` تم تجاهله (معاونت)
2. ↑  Fox Business۔ "ClickDiagnostics on the TV"۔ youtube.com (بزبان انگریزی)۔ Tania Aidrus۔ اخذ شدہ بتاریخ 06 اگست 2022
3. ↑  "Former SAPM Tania Aidrus launches her own YouTube channel"۔ TechJuice۔ 21 November 2020۔ 26 جون 2022 میں اصل سے آرکائیو شدہ۔ اخذ شدہ بتاریخ 06 اگست 2022  الوسيط `|url-status=` تم تجاهله (معاونت)
4. ↑  "Sequoia enters Pakistan with investment in fintech Dbank"۔ TechCrunch۔ اخذ شدہ بتاریخ 06 اگست 2022

بیرونی روابط
------------

* ورلڈ اکنامک فورم میں تانیہ ایدرس
* بزنس ریکارڈر کے ذریعے تانیہ ایدرس کا انٹرویو
**گلزار احمد** (پیدائش:2 فروری 1957ء) ایک پاکستانی قانون دان ہیں جنھوں نے 21 دسمبر 2019ء سے 1 فروری 2022ء تک پاکستان کے 27 ویں چیف جسٹس کے طور پر خدمات انجام دیں۔

ابتدائی زندگی اور تعلیم
-----------------------

گلزار احمد 2 فروری 1957ء کو کراچی میں ایڈووکیٹ نور محمد کے گھر پیدا ہوئے۔ انھوں نے ابتدائی تعلیم گلستاناسکول کراچی اور بی اے کراچی کے گورنمنٹ نیشنل کالج۔ ایل ایل بی کا امتحان ایس ایم لا کالج کراچی سے پاس کیا۔

عدالتی زندگی
------------

1988ء میں بطور ایڈووکیٹ ہائی کورٹ انرولمنٹ کے بعد وہ 2001ء میں سپریم کورٹ کے وکیل بنے۔ انھیں 1999ء-2000ء کے لیے سندھ ہائیکورٹ بار ایسوسی ایشن کا اعزازی سیکرٹری منتخب کیا گیا۔ پرویز مشرف کے دور حکومت میں 27 اگست 2002ء کو وہ سندھ ہائیکورٹ کے جج تعینات ہوئے جبکہ 16 نومبر 2011ء کو ان کو سپریم کورٹ کا جج تعینات کیا گیا۔ جسٹس گلزاراحمد نے 20 تا 28 نومبر 2018ء اور 13 تا 17 مئی 2019ء کے دوران میں بطور قائم مقام چیف جسٹس پاکستان فرائض ادا کیے۔ جسٹس گلزار احمد سولِ کارپوریٹ شعبے کے وکیل رہے، وہ کئی بین الاقوامی کمپنیوں اور بینکوں کے قانونی مشیر بھی رہ چکے ہیں۔ آپ 2007ء میں جنرل (ر)پرویز مشرف کی ایمرجنسی کے نتیجے میں غیر فعال ہونے والے ججز میں شامل تھے۔ جسٹس گلزار احمد کے چیف جسٹس کا منصب سنبھالنے کے بعد سپریم کورٹ میں اہم مقدمات کی سماعت ہونا ہے جن میں آرمی چیف کی مدت ملازمت میں توسیع کے حوالے سے حکومت کی طرف سے ممکنہ نظر ثانی اپیل اور سابق صدر جنرل (ر) پرویز مشرف کے خلاف خصوصی عدالت کے حالیہ فیصلے کے خلاف اپیل کی سماعت بھی شامل ہے۔جسٹس گلزار احمد سابق وزیر اعظم نواز شریف کے خلاف پانامہ بنچ میں بھی شامل تھے، آپ پہلے فیصلے میں سابق چیف جسٹس آصف سعید کھوسہ کے ساتھ شامل تھے جنھوں نے نواز شریف کو لندن فلیٹس کی تفصیلات پیش نہ کرنے پر نااہل قرار دے دیا تھا، پانامہ کیس کی بنیاد پر احتساب عدالت کے فیصلوں کی اپیلیں ابھی ہائی کورٹ میں ہیں جن کی سماعت کا مرحلہ بھی سپریم کورٹ میں آنا ہے جسٹس گلزار احمد سابق چیف جسٹس ثاقب نثار کی ڈیم فنڈ مہم میں بھی شامل رہے اور امریکا میں ڈیم فنڈ مہم کی ایک تقریب میں شرکت کی تھی۔

جون 2021 میں، انھوں نے کراچی بھر میں جائیدادیں مسمار کرنے کا حکم دیا۔

حوالہ جات
---------

1. ↑  Dawn.com (2019-12-21)۔ "Profile: Justice Gulzar Ahmed — the 27th Chief Justice of Pakistan"۔ DAWN.COM (بزبان انگریزی)۔ اخذ شدہ بتاریخ 21 دسمبر 2019
2. ↑  Ishaq Tanoli (2021-06-14)۔ "Supreme Court orders 'immediate' demolition of Pavilion End Club in Karachi"۔ DAWN.COM (بزبان انگریزی)۔ اخذ شدہ بتاریخ 24 جون 2021

| * د
* ب
* ت
منصف اعظم پاکستان |
| --- |
| 
* عبد الرشید
* محمد منیر
* محمد شہاب الدین
* ایلون رابرٹ کارنیلیس
* ایس اے رحمان
* فضل اکبر
* حمود الرحمن
* محمد یعقوب علی
* شیخ انوار الحق
* محمد حلیم
* محمد افضل ظلہ
* نسیم حسن شاہ
* *سعد سعود جان*
* سید سجاد علی شاہ
* اجمل میاں
* سعید الزماں صدیقی
* ارشاد حسن خان
* بشیر جہانگیری
* شیخ ریاض احمد
* ناظم حسین صدیقی
* افتخار محمد چوہدری (پہلی بار)
* *جاوید اقبال*
* *رانا بھگوان داس*
* افتخار محمد چوہدری (دوسری بار)
* عبد الحمید ڈوگر *حقیقی*; اتار دیا گیا
* افتخار محمد چوہدری (تیسری بار)
* تصدق حسین جیلانی
* ناصر الملک
* جواد ایس خواجہ
* انور ظہیر جمالی
* میاں ثاقب نثار
* آصف سعید خان کھوسہ
* گلزار احمد
* عمر عطا بندیال
* قاضی فائز عیسی

 | Emblem of the Supreme Court of PakistanEmblem of the Supreme Court of Pakistan |
| *ترچھے* حروف،قائم مقام ہونے کی نشانی ہے |
سابقہ صدر پاکستان

پیدائش
------

2 نومبر 1929ء کو پیر کوٹ نزد گکھڑ منڈی (تحصیل وزیر آباد ، ضلع گوجرانوالا) میں پیدا ہوئے،، ان کا تعلق جٹوں کے تارڑ قبیلہ سے تھا،

تعلیم
-----

اسلامیہ کالج گوجرانوالہ سے گریجویشن کرنے کے بعد 1951ء میں یونیورسٹی لا کالج لاہور سے ایل ایل بی کی سند حاصل کی۔

عملی زندگی
----------

1955ء میں لاہور ہائیکورٹ میں بطور ایڈووکیٹ پریکٹس شروع کی اور 1966ء میں ایڈیشنل ڈسٹرکٹ اور سیشن جج بنائے گئے۔ 1971ء میں پنجاب لیبر کورٹ، لاہور کے چیئرمین بنے۔ 1974ء میں لاہور ہائی کورٹ بنچ میں شامل ہوئے اور 1980ء میں الیکشن کمیشن کے رکن بنے۔

نظریہ پاکستان ٹرسٹ کے چیئرمین کے طور پر بھی کام کیا،۔ سینیٹر بننے کے بعد انھوں نے ایک مقامی اردو اخبار میں کالم نگاری بھی کی۔

بطور چیف جسٹس
-------------

6 مارچ 1989ء سے 1991ء تک لاہور ہائیکورٹ کے 28 ویں چیف جسٹس رہے، بعد ازاں 17 جنوری 1991 سے یکم نومبر 1994ء تک سپریم کورٹ کے جج رہے۔

رکن سینیٹ
---------

محمد رفیق تارڑ 1997ء میں سپریم کورٹ کے جج کے طور پر ریٹائر ہونے، ریٹائرمنٹ کے بعد 65 سال کی عمر میں انھوں نے نواز شریف کے قانونی مشیر کی حیثیت سے کام شروع کیا اور یوں ان کی سیاست میں آمد ہوئی۔اس بعد پاکستان مسلم لیگ نواز کے ٹکٹ پر سینیٹ کے رکن منتخب ہوئے۔

صدر پاکستان
-----------

محمد **رفیق تارڑ** 1997ء سپریم کورٹ کے جج کے طور پر ریٹائر ہونے کے بعد پاکستان مسلم لیگ نواز کے ٹکٹ پر سینیٹ کے رکن منتخب ہوئے اور پھر اسی سال ملک کے صدر بنے۔
سابق چیف جسٹس پاکستان جسٹس سجاد علی شاہ کے بارے میں ایک متنازع انٹرویو دینے کی وجہ سے رفیق تارڑ کے کاغذات نامزدگی مسترد ہو گئے تھے۔

تاہم انھوں نے عدالت سے حکم امتناعی حاصل کیا اور یوں وہ صدر پاکستان کا انتخاب لڑنے کے اہل ہونے والے واحد صدر بنے۔

صدارتی انتخاب میں رفیق تارڑ نے اپنے مدمقابل سابق وزیر دفاع اور پیپلز پارٹی کے رہنما آفتاب شعبان میرانی کو شکست دی اور صدر مملکت بن گئے۔

### صدارت کا حلف

رفیق تارڑ نے یکم جنوری 1998ء کو پاکستان کے نویں صدر کا حلف اٹھایا، 12 اکتوبر 1999ء میں جنرل پرویز مشرف کی طرف سے میاں نواز شریف کی حکومت کی برطرفی کے بعد انھیں عہدے سے نہیں ہٹایا گیا
تاہم جنرل مشرف جب بھارتی وزیر اعظم اٹل بہاری واجپائی سے ملاقات کے لیے بھارت جانے لگے تو انھوں نے رفیق تارڑ کو عہدے سے ہٹا کر خود صدر مملکت کا عہدہ سنبھال لیا اور اس طرح وہ 20 جون 2001ء تک صدر مملکت کے منصب پر فائز رہے وہ پاکستان کے 9 ویں صدر تھے،
ان کے دور میں صدر کے اختیارات کو بتدریج کم کیا گیا اور بالآخر تیرھویں ترمیم کے ذریعے صدر کے اختیارات میں آئین کی روح کے مطابق مکمل طور پر کمی کر دی گئی۔

وفات
----

طویل علالت کے بعد 92 سال کی عمر میں 7 مارچ 2022ء کو لاہور میں وفات پا گئے ،
رہے۔
رفیق تارڑ کے پوتے عطا اللہ تارڑ اور بہو سائرہ افضل تارڑ ن لیگ کے اہم رہنماؤں میں شمار کیے جاتے ہیں۔

حوالہ جات
---------

1. ↑  Former Pakistan president Rafiq Tarar passes away
2. ↑
3. ↑
4. ↑
5. ↑
6. ↑
7. ↑
8. ↑

| سیاسی عہدے
 |
| --- |
| ماقبل وسیم سجادActing
 |  **صدر پاکستان** 1998–2001 | مابعد پرویز مشرف |

| * د
* ب
* ت
صدور پاکستان کی فہرست پاکستان کا پرچم |
| --- |
| 
* اسکندر مرزا
* ایوب خان
* یحییٰ خان
* ذوالفقار علی بھٹو
* فضل الہی چوہدری
* محمد ضیاء الحق
* غلام اسحاق خان
* وسیم سجاد (نگران)
* فاروق احمد خان لغاری
* وسیم سجاد (نگران)
* رفیق تارڑ
* پرویز مشرف
* محمد میاں سومرو (نگران)
* آصف علی زرداری
* ممنون حسین
* عارف علوی

 | صدر پاکستان کا پرچم |
آتش زدگی کا ایک منظر
**آتش زدگی** کا مطلب ایسا نقصان جو آگ کے لگنے سے ہوا ہو، نقصان جانی بھی ہو سکتا ہے اور مالی بھی، ماحولیاتی بھی اور حیاتیاتی بھی۔ آتش زدگی حادثاتی بھی ہو سکتی ہے اور جان بوجھ (آتش زنی) کر بھی کی جا سکتی ہے۔ آتش زنی کے مقاصد میں تخریب کاری، افراتفری پھیلانا وغیرہ شامل ہے اور آتش زنی کا ایک سبب آتش مانیا بھی ہو سکتا ہے۔ آتش زدگی کے دوران عمارات، جائیدادیں وغیرہ آگ سے جل کر خاکستر ہوجاتی ہیں۔ بعض اوقات آتش زدگی سے آتشی طوفان بھی پیدا ہوتے ہیں، جس میں آتش زدگی کے مرکز سے انتہائی شدید آگ کی لپٹیں اُٹھتی ہیں، جس کے نتیجے میں ہوا کا دباؤ پیدا ہوتا ہے اور یوں لگتا ہے کہ جیسے ہر چیز کو آگ اپنی طرف کھینچ رہی ہو، اس طریقے سے آگ کو آکسیجن مئیسر آتی ہے، جس سے اس کی شدت و حدت اور بڑھتی ہے۔

وضاحت
-----

1. تباہ کن آگ، جو عموماً بڑے رقبے یا بڑے پیمانے پر ہوتی ہے۔
2. انتہائی شدید نوعیت کی آگ، جس پر قابو نہ پایا جاسکے۔
3. ہلاکت خیز آگ۔
4. طوفانی آگ

آتش زدگی کے معروف واقعات
------------------------

* لندن کی تاریخی آتش زدگی

متعلقہ مضامین
-------------

* آگ
* آتش زنی
* آتشی طوفان

حوالہ جات
---------

1. ↑  ڈکشنری ڈاٹ کام غیر اختصاری لغت (v 1.1)
Based on the Random House Unabridged Dictionary, © Random House, Inc. 2006.
2. ↑  لفظی جال® 3.0, © 2006 ناشر جامعہء پرنسٹن
3. ↑  مریم ویبسٹرز لغت
4. ↑  کیمبرج لغت برائے پیش قدمان

|  |  |
| --- | --- |
|  | ویکی ذخائر پر **آتش زدگی** سے متعلق سمعی و بصری مواد ملاحظہ کریں۔ |
**حضرت محمد بن جعفر غندرؒ** کا شمار تبع تابعین میں ہوتاہے۔

### نام ونسب

محمد نام،ابو عبد اللہ کنیت اورغندر لقب تھا بعض اہلِ تذکرہ نے ان کی کنیت ابوبکر بتائی ہے ہذیل بن مدر کہ سے نسبت ولاءرکھنے کے باعث ہذلی اوروطن کی طرف منسوب ہوکر بصری کہلاتے ہیںلیکن غندر کے لقب سے زیادہ مشہور ہوئے،یہ لقب ان کو ابن جریج نے عطا کیا تھا؛کیونکہ ابنِ جعفر ان سے بہت شغف رکھتے تھے اور اہلِ حجاز ایسے اشخاص کو عام طور سے غندر کے نام سے پکارتے تھے، کتابوں میں اس لقب سے موسوم متعدد تذکرے ملتے ہیں جن میں محمد بن جعفر اپنے گونا گوں کمالات کی وجہ سے بہت ممتاز تھے۔

### علوِّ مرتبت

علم و فضل کے اعتبار سے شیخ غندر بلند مرتبہ اورجلیل القدر حفاظِ حدیث میں تھے،امام شعبہ کے دامنِ فیض سے کامل بیس سال تک وابستہ رہے تھے،اس طویل صحبت نے فضائل وکمالات میں اپنے استاد کا جانشین بنادیا اوراس بنا پر مرویاتِ شعبہ کے باب میں ان کا پایہ باتفاقِ علما سب سے بلند ہے؛چنانچہ حافظ ذہبی لکھتے ہیں:
احد ارباب المتفنین ولا سیما فی شعبۃ

وہ ارباب اتقان میں سے تھے،بالخصوص امام شعبہ کے باب میں ان کا تثبت مسلم تھا۔

### حدیثِ رسولﷺ

حدیثِ رسول کی تحصیل انھوں نے امام شعبہ کے علاوہ سعید بن ابی عروبہ معمر بن راشد، ابن جریج، ہشام بن حسان، سفیان ثوری اور سفیان بن عیینہ وغیرہ سے کی تھی،خود ان سے مستفید ہونے والوں میں امام احمد بن حنبل،اسحاق بن راہویہ،یحییٰ بن معین،علی بن المدینی،ابوبکر بن ابی شیبہ،قتیبہ، عثمان بن شیبہ اورابو بکر بن خلاد کے نام نمایاں ہیں۔

### روایات کا پایہ

تمام علما اس بات پر متفق ہیں کہ شیخ غندر کی مرویات حجت اورقابلِ قبول ہیں،علامہ ابن کثیر رقمطراز ہیں۔
کان ثقۃ جلیلا حافظاً متقناً

وہ ثقہ،جلیل المرتبت،حافظ اورصاحبِ اتقان تھے۔
اتقان،ثبت اور ثقاہت ان کے نمایاں جوہر تھے،ایسے شیوخ حدیث کم ہی ہیں،جن کی مرویات پر کسی نے جرح کی جرأت نہ کی ہو،بلاشبہ ان ہی مثتثنیات میں امام غندر بھی ہیں، ابن معین کا بیان ہے کہ بعض معاصر علما نے شیخ غندر کی مرویات میں خامی نکالنے کی بہت کوشش کی مگر وہ ناکام رہے اور برملا اعترافِ عجز کیا کہ: "ما وجدنا شیئاً" یعنی ہم کو کچھ نہیں ملا،امام الجرح والتعدیل عبد الرحمن بن مہدی کا قول ہے:
غندر فی شعبۃ اثبت منی

غندر امام شعبہ کے باب میں مجھ سے زیادہ تثبت رکھتے تھے۔

### صحتِ کتاب

امام غندر ان علما متقنین میں سے تھے،جن کی کتاب یعنی مجموعہ روایات اپنی صحت وثقاہت کی وجہ سے سند کا مقام رکھتی ہے؛چنانچہ ابن معین فرماتے ہیں "کان من اصح الناس کتاباً"
امام وکیع انھیں صحیح الکتاب کہا کرتے تھے،عبد الرحمن بن مہدی کا ارشاد ہے،ہم لوگ امام شعبہ کی زندگی ہی میں غندر کے خزینہ روایات سے استفادہ کرنے لگے تھے،عبد اللہ بن مبارک کہتے ہیں:
اذا اختلف الناس فی حدیث شعبۃ فکتاب غند رحکم بینھما

جب لوگ امام شعبہ کی کسی روایت کے بارے میں مختلف الرائے ہوجاتے تو غندر کی کتاب کو حکم قرار دیا جاتا۔

### عبادت

دولتِ علم کے ساتھ زیورِ عمل سے بھی آراستہ تھے،پچاس سال تک مسلسل صومِ داؤدی پر عمل پیرا رہے،یعنی ایک دن روزہ رکھتے اورایک دن افطار سے رہتے:
مکث غندرخمسین سنۃ بصوم یوماً ویفطر یوماً

غندر پچاس سال تک ایک دن روزہ رکھتے رہے اورایک دن بے روزہ رہتے۔

### وفات

سنہ وفات میں بہت اختلاف ہے،لیکن صحیح ترین یہ ہے کہ ذی قعدہ 193ھ میں بمقام بصرہ انتقال فرمایا،اس وقت 70 سال کی عمر تھی۔

حوالہ جات
---------

1. ↑  (مراۃ الجنان:1/443)
2. ↑  (تہذیب التہذیب:9/98)
3. ↑  (میزان الاعتدال للذہبی:3/36)
4. ↑  (تہذیب التہذیب:9/92)
5. ↑  (البدایہ والنہایہ:10/224)
6. ↑  (ایضاً)
7. ↑  (العبر فی خبر من غبر:311)
8. ↑  (میزان:3/36)
9. ↑  (مراۃ الجنان:1/443)
10. ↑  (البدایہ والنہایہ:10/224،وتہذیب التہذیب:1/98 والعبر:1/311)